Kommissionens forordning (EF) nr. 354/2002
af 25. februar 2002
om ændring af forordning (EF) nr. 2228/2001 om fastsættelse for 2002 af reduktionssatser til anvendelse på ansøgninger om tildelinger til ikke-traditionelle importører under importtoldkontingenterne for bananer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer(1), senest ændret ved forordning (EF) nr. 2587/2001(2), særlig artikel 20,
under henvisning til Kommissionens forordning (EF) nr. 896/2001 af 7. maj 2001 om gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til EF(3), senest ændret ved forordning (EF) nr. 349/2002(4), særlig artikel 9, stk. 2, og
ud fra følgende betragtninger:
(1) I medfør af artikel 9, stk. 2, i forordning (EF) nr. 896/2001 fastsatte Kommissionen ved forordning (EF) nr. 2228/2001(5) en nedsættelseskoefficient, der for 2002 skal anvendes i forbindelse med hver enkelt ansøgning om tildeling fra hver ikke-traditionel A/B-importør og fra hver ikke-traditionel C-importør, i betragtning af medlemsstaternes meddelelser om de samlede ansøgninger om tildeling fra ikke-traditionelle A/B-importører og fra ikke-traditionelle C-importører. Disse bestemmelser blev vedtaget, uden at eventuelle foranstaltninger, som Rådet eller Kommissionen måtte vedtage, herved foregribes, og kan ikke påberåbes af de erhvervsdrivende som grundlag for berettigede forventninger.
(2) Efter ændringen af toldkontingenterne B og C ved forordning (EF) nr. 2587/2001 og ændringen af fordelingen af toldkontingent C på traditionelle og ikke-traditionelle importører ved forordning (EF) nr. 349/2002 bør der foretages en tilpasning af den nedsættelsessats, der skal anvendes på tildelinger fra toldkontingenterne A/B og C, som hver ikke-traditionel importør ansøger om.
(3) Forordning (EF) nr. 2228/2001 bør ændres i overensstemmelse hermed.
(4) Bestemmelserne i nærværende forordning bør straks træde i kraft i betragtning af de frister, der er fastsat i forordning (EF) nr. 896/2001.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Bananer -
UDSTEDT FØLGENDE FORORDNING:
Artikel 1
Artikel 1 i forordning (EF) nr. 2228//2001 affattes således: "Artikel 1
Hvad angår de A/B- og C-toldkontingenter, som er omhandlet i artikel 18 i forordning (EØF) nr. 404/93, skal der i henhold til artikel 9, stk. 2, i forordning (EF) nr. 896/2001 tildeles hver enkel ikke-traditionel importør en mængde svarende til nedenstående procentsats af mængden i ansøgningen om tildeling:
TABELPOSITION
Myndighederne i medlemsstaterne meddeler de pågældende importører, hvilken mængde der er tildelt dem i medfør af denne artikel senest den 28. februar 2002."
Artikel 2
Denne forordning træder i kraft den 26. februar 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. februar 2002.